Diari Oficial de la Generalitat Valenciana


Sumari del DOGV 6326, del 05-08-2010 (2010/8887)

RESOLUCIÓ de 29 de juliol de 2010, de l'Agència Valenciana del Turisme, per la qual es convoca concurs oposició per a la selecció i provisió de llocs de treball de personal laboral al servici de l'Agència Valenciana del Turisme, grup A, torn d'accés lliure i promoció interna, convocatòria 1/2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6326

Data del DOGV
:   05-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8887


Data del document
:   29-07-2010

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana del Turisme
    * concurs administratiu

RESOLUCIÓ de 29 de juliol de 2010, de l'Agència Valenciana del Turisme, per la qual es convoca concurs oposició per a la selecció i provisió de llocs de treball de personal laboral al servici de l'Agència Valenciana del Turisme, grup A, torn d'accés lliure i promoció interna, convocatòria 1/2010. [2010/8887]
L'Agència Valenciana del Turisme, entitat de dret públic de la Generalitat, adscrita a la Conselleria de Turisme, pretén reduir l'ocupació no estable i, també, articular els instruments necessaris que possibiliten i afavorisquen la promoció professional del personal laboral fix de l'Agència.
A este efecte s'ha negociat amb els representants dels treballadors l'inici d'un procés que permeta articular els instruments que possibiliten i afavorisquen l'accés i la promoció professional del personal laboral, mitjançant el sistema de concurs oposició, de conformitat amb el que establix el II Conveni Col·lectiu del personal laboral al servici de la Generalitat, al qual està adherida l'Agència Valenciana del Turisme, i la Llei 7/2007, de 12 d'abril, de l'Estatut Bàsic de l'Empleat Públic.
En virtut del que disposen els articles 5 i 16 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (DOGV núm. 4861, de 13 d'octubre de 2004), i en l'article 8 del II Conveni Col·lectiu per al personal laboral al servici de la Generalitat Valenciana, resolc:
Convocar el concurs oposició per a la selecció i provisió de 8 llocs de treball del grup A, referits en l'annex III i inclosos en la relació de llocs de treball del personal laboral de l'Agència Valenciana del Turisme, aprovada per resolució de la seua presidenta, de 30 de juliol de 2008, de conformitat amb les bases que es detallen a continuació.
La present convocatòria comprén un total de huit llocs de grup A, a distribuir en torns d'accés lliure i promoció interna.
Bases
Primera. Objecte de la convocatòria
1.1. La present convocatòria té com a objecte la selecció de personal, a través del sistema de concurs-oposició, per a cobrir huit llocs de treball del grup A, de naturalesa laboral, de les especialitats següents:
Especialitat 1: estudis/qualitat turística.
Especialitat 2: informació i tecnologies turístiques.
Especialitat 3: règim jurídic.
Especialitat 4: règim jurídic comunitari.
Els huit llocs de treball corresponen:
- Torn d'accés lliure: 4 llocs.
- Torn de promoció interna: 4 llocs.
Només es podrà optar a una de les quatre especialitats i a un dels torns convocats; serà motiu d'exclusió la presentació de sol·licituds a diverses especialitats o a diversos torns. S'ha d'optar per una d'estes i un d'estos.
Les característiques de cada especialitat vénen definides en l'annex III.
1.2. Els llocs de treball que queden sense cobrir pel torn de promoció interna, s'acumularan als del torn d'accés lliure.
Segona. Condicions generals dels aspirants
2.1. Per a ser admés a estes proves selectives, caldrà complir els requisits següents:
2.1.1. Nacionalitat: ser espanyol o nacional d'un estat membre de la Unió Europea o nacional d'algun estat al qual s'aplique la llibertat de circulació de treballadors. Independentment de la seua nacionalitat, el cònjuge dels espanyols i dels nacionals d'algun dels estats membres de la Unió Europea, i quan així ho preveja el corresponent tractat, el cònjuge dels nacionals d'algun estat al qual s'aplique la llibertat de circulació de treballadors, sempre que no estiguen separats de dret.
Així mateix, i amb les mateixes condicions que els cònjuges, podran participar els descendents seus i els del seu cònjuge, menors de 21 anys o majors de dita edat que visquen a les seues expenses.
2.1.2. Edat: tindre 16 anys i no haver arribat a l'edat de jubilació (65 anys).
2.1.3. Titulació: estar en possessió o complides les condicions per a obtindre, abans de la finalització del termini de presentació de sol·licituds, del títol de llicenciat, enginyer, arquitecte o equivalent; o del títol determinat en l'annex III per a les especialitats amb requisit de titulació. Les equivalències dels títols al·legats hauran de justificar-se per la persona interessada.
En el cas de titulacions obtingudes en l'estranger s'haurà d'estar en possessió de la credencial que acredite la seua homologació.
2.1.4. Capacitat: no patir malaltia ni estar afectat per limitació física o psíquica incompatible amb l'exercici de les corresponents funcions dels llocs oferits.
2.1.5. Habilitació: no haver sigut separat a través d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni estar en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, que haguera sigut separat o inhabilitat. En el cas de ser nacional d'un altre estat, no estar inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
2.2. Els aspirants que concórreguen als llocs reservats al torn de promoció interna, hauran de ser personal contractat laboral fix al servici de l'Agència Valenciana del Turisme del grup B, i haver prestat servicis efectius, durant com a mínim dos anys, com a contractat laboral fix en este grup i sector laboral i estar en possessió o complides les condicions per a obtindre, abans de la finalització del termini de presentació de sol·licituds, de la titulació acadèmica indicada en la base 2.1.3.
2.3. Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la formalització del contracte de treball.
Tercera. Aspirants amb discapacitat
3.1. El tribunal establirà, per a les persones discapacitades que així ho sol·liciten i acrediten, les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en el present concurs-oposició, seguint les instruccions establides en la base 6.4.2.
3.2. Si durant la realització de les proves se suscitaren dubtes raonables al tribunal respecte a la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats i, en este cas, la persona aspirant podrà participar condicionalment en el procés selectiu però quedarà en suspens la resolució definitiva sobre l'admissió o exclusió de les proves fins a la recepció del dictamen.
Quarta. Sol·licituds
Els qui vulguen prendre part en estes proves selectives, hauran d'omplir la sol·licitud el model de la qual figura com annex I a la present resolució i que els serà facilitada a les oficines que es relacionen en l'annex II i en l'adreça d'internet .
Cinquena. Drets d'examen
Els drets d'examen seran de 26,29 euros i s'ingressaran en el compte obert a nom de l'Agència Valenciana del Turisme, a l'entitat bancària Banco Bilbao Vizcaya Argentaria (BBVA): 0182 5941 41 6537173243. El pagament es justificarà per mitjà de l'oportú justificant de l'entitat bancària on s'haja efectuat l'ingrés que farà constar en l'exemplar corresponent de l'ingrés de sol·licitud.
La falta de la justificació de l'abonament dels drets d'examen determinarà l'exclusió de l'aspirant.
Les persones amb discapacitat igual o superior al 33%, estan exemptes del pagament dels drets d'examen. Estos aspirants hauran de presentar junt amb la sol·licitud, certificat de la Conselleria de Benestar Social o òrgans competents d'altres administracions públiques que acredite discapacitat igual o superior al 33% i ho facen constar marcant una creu en l'apartat 36.1 de la sol·licitud.
Així mateix, estan exempts del pagament els membres de famílies nombroses de categoria especial, els membres de famílies nombroses de categoria general disfrutaran d'una bonificació del 50% de la taxa, per a això hauran d'adjuntar amb la sol·licitud, el títol de família nombrosa en vigor, expedit per l'òrgan competent de la Conselleria de Benestar Social o pels òrgans competents d'altres administracions públiques i ho facen constar marcant una creu en l'apartat 36.2 de la sol·licitud.
Procedirà la devolució de l'import pagat per drets d'examen únicament en els supòsits i procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat.
Sisena. Presentació de sol·licituds
6.1. Les sol·licituds seran dirigides a la presidenta de l'Agència Valenciana del Turisme.
6.2. El termini per a la presentació de sol·licituds serà de 20 dies hàbils, comptats a partir de l'endemà al de la publicació d'esta convocatòria en el Diari Oficial de la Comunitat Valenciana.
Les sol·licituds es presentaran preferentment en el registre de l'Agència Valenciana del Turisme, avinguda d'Aragó, 30 -edifici Europa-, de València, una vegada abonats els drets d'examen que es fixen en la base cinquena.
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
6.3. Els aspirants que no tinguen la nacionalitat espanyola i, d'acord amb la base 7.7, estiguen exempts de la realització de la prova de castellà, hauran de fer-ho constar amb una creu en l'apartat 36.3 de la sol·licitud.
6.4. L'aspirant, en l'ompliment de la seua sol·licitud, haurà d'observar les instruccions següents:
6.4.1. En l'apartat número 28 de l'imprés de sol·licitud «Forma d'accés», els aspirants que accedisquen pel torn lliure, assenyalaran amb una ics (X) sobre la lletra «L» i els que accedisquen pel torn de promoció interna, assenyalaran amb una ics (X) sobre la lletra «P».
6.4.2. Els aspirants amb discapacitat, que sol·liciten mesures d'adaptació, hauran d'assenyalar amb una ics (X) en la casella 30 el tipus de discapacitat: (F) física, (P) psíquica, (S) sensorial. Podran sol·licitar les mesures d'adaptació que necessiten previstes en els apartats 31 i 32 de l'imprés de sol·licitud, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder dur a terme esta mesura d'adaptació els aspirants hauran d'acompanyar obligatòriament el certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
3) Augment de la grandària dels caràcters del qüestionari, per dificultat de visió.
4) Necessitat intèrpret, a causa de discapacitat auditiva.
5) Sistema braille d'escriptura, o ajuda d'una persona per invident.
6) Altres, especificant quins.
6.4.3. Els aspirants de nacionalitat diferent de l'espanyola hauran d'omplir els apartats 10 a 15 de la sol·licitud.
6.4.4. En la sol·licitud haurà de constar que s'ha realitzat el corresponent ingrés dels drets d'examen, per mitjà de la validació per l'entitat col·laboradora en la qual es realitze l'ingrés, a través de certificat mecànica, o si no n'hi hi ha, del segell i la firma.
6.4.5. En cap cas la simple presentació i pagament en l'entitat col·laboradora no suposarà la substitució del tràmit de presentació, en temps i forma, de l'imprés de sol·licitud d'acord amb el que disposa la base 6.2.
Setena. Admissió dels aspirants
7.1. Els aspirants queden vinculats a les dades que hagen fet constar en les seues sol·licituds i únicament podran demandar la seua modificació per mitjà d'escrit motivat, dins del termini establit en la base 6.2 per a la presentació de les sol·licituds.
7.2. Acabat el termini de presentació de sol·licituds, l'òrgan convocant, prèvia verificació que s'ha realitzat el pagament dels drets d'examen, dictarà una resolució, la qual serà publicada en el Diari Oficial de la Comunitat Valenciana i contindrà la relació provisional d'admesos i exclosos a la realització de les proves per cada un dels torns.
7.3. Els aspirants podran, en el cas d'errada o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.
7.4. En tot cas, a fi d'evitar errors i en el supòsit de produir-se, possibilitar la seua esmena dins del termini establit i en la forma escaient, les persones aspirants comprovaran no sols que no figuren arreplegats en la relació provisional d'exclosos, sinó a més, que els seus noms, dades i torn triat consten correctament en les pertinents relacions d'admesos.
7.5. Transcorregut el termini anterior, vistes les al·legacions i esmenats els defectes, si procedira, es dictarà una resolució la qual elevarà a definitiva la llista d'admesos i exclosos a la realització de les proves per cada un dels torns i que serà publicada en el Diari Oficial de la Comunitat Valenciana.
7.6. En la resolució a trevés de la qual es faça pública la llista definitiva d'admesos a la realització de les proves s'establirà, com a mínim amb 15 dies d'antelació, la data, el lloc de celebració i l'hora de començament de la prova, així com l'orde de crida dels aspirants, iniciant-se l'orde en la lletra «O» d'acord amb el resultat del sorteig celebrat el dia 29 de juny de 2009 (DOCV número 6059, de 17 de juliol de 2009).
7.7. Prova de coneixement del castellà per als aspirants que no tinguen la nacionalitat espanyola:
Amb caràcter previ a la realització de les proves del concurs oposició, els aspirants que no tinguen la nacionalitat espanyola i del seu origen no es desprenga el coneixement del castellà hauran d'acreditar el seu coneixement per mitjà de la realització d'una prova, a través de la qual es comprovarà que tenen un nivell adequat de compressió i expressió oral i escrita en esta llengua.
El contingut d'esta prova s'ajustarà al que disposa el Reial Decret 1137/2002, de 31 d'octubre, pel qual es regulen diplomes d'espanyol com a llengua estrangera.
La prova serà qualificada com a «apte» o «no apte» i caldrà obtindre la valoració d'«apte» per a passar a realitzar les proves de la fase d'oposició.
En el cas que hi haguera algun aspirant que haja de realitzar esta prova, s'indicarà en la relació definitiva d'admesos i exclosos, el lloc i data de realització de la prova.
Queden eximits de realitzar esta prova els que estiguen en possessió del Diploma d'Espanyol com a Llengua Estrangera regulat en el Reial Decret 1137/2002, de 31 d'octubre, o del certificat d'aptitud en Espanyol per a Estrangers expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
Huitena. Proves selectives
8.1. El procediment de selecció dels aspirants serà el de concurs oposició, constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.
8.2. Realització de la fase oposició:
L'oposició constarà d'un exercici obligatori i eliminatori que constarà de dues parts.
8.2.1. Primera part de l'exercici.
Consistirà a contestar per escrit a un qüestionari de 30 preguntes, sobre matèries comunes arreplegades en l'annex IV, amb quatre respostes alternatives, de les quals només una d'elles serà la correcta. El temps de realització de l'examen serà de 40 minuts com a màxim.
8.2.2. Segona part de l'exercici.
Consistirà en la realització per escrit, durant un temps màxim de tres hores, d'un tema triat d'entre dos extrets a l'atzar del programa que figura en l'annex V, per a cada una de les especialitats.
8.3. Qualificació de l'exercici.
La puntuació màxima a obtindre en la fase d'oposició serà de 60 punts, la qual es distribuirà de la manera següent:
8.3.1. Primera part de l'exercici: es qualificarà de 0 a 30 punts i caldrà obtindre per a superar-la un mínim de 12 punts. Les contestacions errònies no penalitzaran.
8.3.2. Segona part de l'exercici. Es qualificarà de 0 a 30 punts i caldrà obtindre per a superar-la un mínim de 12 punts.
8.4. Qualificació final de la fase d'oposició.
Per a superar la fase d'oposició caldrà obtindre un mínim de 30 punts, sobre màxim de 60 punts, puntuació que vindrà determinada per la suma de les puntuacions obtingudes en les dues parts de l'exercici que han de realitzar els aspirants.
8.5. Fase de concurs.
Només podran participar en la fase de concurs els aspirants que hagen superat la fase d'oposició.
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
La puntuació màxima en la fase de concurs serà de 40 punts, els quals es distribuiran d'acord amb el barem que figura en l'annex VI.
8.6. Puntuació final del concurs oposició.
La puntuació final del concurs-oposició s'obtindrà sumant la puntuació obtinguda en ambdues fases.
A continuació es configuraran dues llistes corresponents al torn d'accés lliure i al torn de promoció interna, ordenada per puntuació de major a menor, les quals s'interrompran quan el nombre d'inclosos en ella coincidisca amb el nombre de llocs convocats per cada torn, incloent el que establix la base 1.2. Estes constituiran la llista definitiva d'aprovats.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició, en segon lloc, per la major puntuació obtinguda en els distints apartats del barem del concurs, pel mateix orde en què figuren relacionats i en tercer lloc per la major puntuació obtinguda en el primer exercici.
Si encara persistira l'empat, es dirimirà per orde alfabètic del primer cognom dels aspirants empatats, iniciant-se l'esmentat orde per la lletra «O», d'acord amb el resultat del sorteig celebrat el dia 29 de juny de 2009 (DOCV núm. 6059, de 17 de juliol de 2009).
Novena. Realització de les proves selectives
9.1. La primera part de l'exercici es realitzarà al lloc, la data i l'hora que s'establisca en la resolució per la qual s'aprove i publique en el Diari Oficial de la Comunitat Valenciana la llista definitiva d'admesos a la realització de les proves.
9.2. Els aspirants seran convocats per a la realització de cada part de l'exercici en crida única.
Els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la seua inassistència, encara quan es dega a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.
Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració de les proves, amb vista a l'adequat desplegament de les proves. Qualsevol alteració en el normal desplegament de les proves per part d'un o una aspirant, quedarà reflectida en l'acta corresponent, l'aspirant podrà continuar la realització de l'exercici amb caràcter condicional fins tant resolga el tribunal sobre l'incident.
Abans de l'inici de cada exercici, i sempre que s'estime convenient durant la seua realització, els membres del tribunal, els seus ajudants, o assessors comprovaran la identitat dels aspirants per mitjà de la presentació del document nacional d'identitat, del passaport o del permís de conduir o els documents equivalents per als nacionals d'altres estats, sense que per a este efecte siguen vàlides les fotocòpies compulsades d'estos documents; així com, si fas el cas, de l'exemplar per a l'interessat de la sol·licitud d'admissió a la proves.
Si en qualsevol moment del procés arriba a coneixement del tribunal que algun dels aspirants no té la totalitat dels requisits exigits, haurà de requerir-li l'acreditació de tals requisits. Si els requisits en qüestió no foren acreditats en el termini de 10 dies hàbils següents a la notificació del requeriment, el tribunal realitzarà proposta d'exclusió de l'aspirant i indicarà les inexactituds o falsedats formulades per l'aspirant, a l'òrgan convocant el qual, amb les verificacions oportunes prèvies, dictarà una resolució motivada excloent l'aspirant del concurs oposició.
Durant la realització dels exercicis, no està permés fumar als llocs de celebració dels exercicis, ni l'ús de telèfons mòbils.
9.3. Començades les proves, l'anunci de la celebració dels restants exercicis es farà públic pel tribunal al local en què s'haja celebrat l'anterior, en les seus de l'Agència Valenciana del Turisme i en el web de l'Agència, , amb una antelació mínima de 12 hores si la crida és per a la sessió següent d'un mateix exercici i de 48 hores, com a mínim, si es tracta de la convocatòria per a un exercici distint, d'acord amb allò que s'ha preceptuat en l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'aplicació de la Llei de la Funció Pública Valenciana.
9.4. En totes les proves el tribunal prendrà les mesures que calguen per a garantir l'anonimat en la valoració de les proves, i seran anul·lats aquells exercicis que contingueren alguna marca que poguera identificar l'autor.
Deu. Publicitat de les llistes
10.1. En finalitzar cada una de les parts de l'exercici de la fase d'oposició, el tribunal publicarà en el lloc d'examen, en les seus de l'Agència Valenciana del Turisme, i en el lloc web de l'Agència, la relació d'aspirants que han superat la prova amb expressió del seu nom, cognoms, document nacional d'identitat, el torn d'accés i la puntuació obtinguda. S'entendrà que han superat la prova únicament aquells aspirants que hagen obtingut la puntuació mínima exigida per a superar els exercicis segons el que disposa la base huitena.
10.2. Una vegada finalitzada la fase d'oposició, el tribunal, per mitjà d'anunci publicarà al lloc d'examen i a les seus d'Agència Valenciana del Turisme, i en el lloc web de l'Agència, la llista amb la qualificació final de la fase d'oposició a què fa referència la base 8.4 la qual constituirà la llista dels aspirants que han superat la fase d'oposició en cada un dels torns per orde de puntuació i que han de passar a la fase de concurs.
Als aspirants inclosos en les citades llistes se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex VI. Només es valoraran els mèrits al·legats en el currículum degudament acreditats.
10.3. Una vegada baremats els mèrits, el tribunal exposarà en els llocs d'examen i en les seus de l'Agència Valenciana del Turisme, i en el lloc web de l'Agència, les llistes provisionals d'aspirants amb la puntuació obtinguda en la fase de concurs per cada un dels torns, desglossada en els distints apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremació.
10.4. Resoltes les possibles reclamacions, el tribunal, per mitjà d'anunci publicarà, al lloc d'examen i a les seus de l'Agència Valenciana del Turisme, i en el web de l'Agència, les llistes definitives amb la puntuació obtinguda en la fase de concurs, desglossada en els distints apartats del barem. Dita publicació servirà de notificació a les persones interessades, així com la relació definitiva d'aspirants aprovats en cada un dels torns pel seu orde de puntuació total a què es referix la base 8.6.
En cap cas el tribunal no podrà declarar que han aprovat el procés selectiu un nombre superior al de llocs de treball convocats, tenint en compte el que preveuen les bases 1.2 i 12 de la convocatòria.
Onze. Relació definitiva i presentació de documents
El tribunal de selecció elevarà a la presidenta de l'Agència Valenciana del Turisme per a la seua publicació en el Diari Oficial de la Comunitat Valenciana, la relació definitiva d'aspirants aprovats, per orde de puntuació total, perquè en el termini de 20 dies hàbils, comptats des de l'endemà de la publicació aporten davant de la Presidència de l'Agència Valenciana del Turisme els documents següents:
11.1.1. Fotocòpia del document nacional d'identitat, o document equivalent per als nacionals d'altres estats a què fa referència la base 2.1.1, degudament compulsada.
11.1.2. Fotocòpia compulsada del títol acadèmic exigible segons el que establix la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
11.1.3. Declaració jurada de no haver sigut separat per mitjà d'expedient disciplinari del servici de qualsevol de l'administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, que haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
11.1.4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs oferits.
11.1.5. Els qui superen les proves selectives acreditaran els seus coneixements de valencià mitjançant la presentació d'un dels documents previstos en l'article 16.1 del Decret 33/1999, de 9 de març, del Govern Valencià.
Els qui no puguen acreditar estos coneixements, d'acord amb el que establix l'article 53 de la Llei de Funció Pública Valenciana, hauran d'assistir als cursos específics que a este efecte es convoquen. Aquells que no els superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
11.2. Els aspirants seleccionats que dins del termini indicat i excepte casos de força major, no presentaren la documentació acreditativa o que d'esta es deduïra que no tenen algun dels requisits exigits, no podran ser nomenats personal laboral fix de l'Agència Valenciana del Turisme, sense perjuí de la responsabilitat en què pogueren haver incorregut per falsedat en les seues sol·licituds de participació.
Dotze. Formalització de contractes com a personal laboral fix
Transcorregut el termini de presentació de la documentació, la presidenta de l'Agència Valenciana del Turisme, dictarà una resolució, la qual serà publicada en el Diari Oficial de la Comunitat Valenciana, i procedirà a la formalització dels contractes com a personal laboral fix, superat el període de prova, al servici de l'Agència Valenciana del Turisme, grup A, als aprovats a què fa referència la base 10.4, amb l'l'adjudicació prèvia d'un dels llocs de treball convocats d'acord amb la puntuació obtinguda.
A fi d'assegurar la cobertura dels llocs, quan es produïsquen renúncies o baixes dels aspirants seleccionats, abans de la formalització del seu contracte, l'òrgan convocant podrà requerir a l'òrgan de selecció una relació complementària dels aspirants que seguisquen als proposats, per a la possible formalització del seu contracte com a personal laboral fix al servici de l'Agència Valenciana del Turisme.
Els aspirants que havent participat en el procés selectiu hagen aprovat alguna part de la prova de la fase d'oposició obligatòria i eliminatòria i acrediten els requisits que els van ser exigits per a participar en el procés, constituiran borsa de treball per orde de prelació segons la puntuació. Dita borsa tindrà una vigència màxima de dos anys.
Tretze. Tribunal
13.1. El tribunal de selecció de la convocatòria, estarà compost per set membres, personal laboral fix i funcionaris de carrera, i s'han de designar-se el mateix nombre de suplents, i tindrà la composició següent: president/a, secretari/ària i cinc vocals.
13.2. La relació nominal dels membres del tribunal serà publicada amb una antelació mínima d'un mes a la data de començament de la prova, mitjançant una resolució de l'Agència Valenciana de Turisme, la qual serà publicada en el Diari Oficial de la Comunitat Valenciana.
13.3. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
13.4. Correspon al tribunal les funcions relatives a la determinació concreta del contingut de les proves i a la qualificació dels aspirants, tant en la fase d'oposició com en la fase de concurs, així com, en general, l'adopció de totes les mesures siguen precises que amb vista a la realització correcta de les proves selectives.
13.5. Els membres del tribunal, així com els assessors, hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, hauran d'abstindre's aquells qui hagueren realitzat tasques de preparació d'aspirants en els cinc anys anteriors a la publicació d'esta convocatòria.
13.6. A efectes de comunicacions i de qualssevol altra incidència el tribunal tindrà la seua seu en l'Agència Valenciana del Turisme, avinguda d'Aragó, 30, edifici Europa, 46249 València.
13.7. El tribunal a efectes de gratificacions i indemnitzacions, es regirà pel que disposa la circular 1/2009, de 29 d'abril, de la consellera de Turisme, com a presidenta de l'Agència Valenciana de Turisme sobre procediment d'indemnitzacions per raó de servici.
13.8. El funcionament del tribunal s'adaptarà al que establix la Llei de Règim Jurídic de les Administracions Públiques i del Procediment Administratiu Comú.
Catorze. Recursos
14.1. La present convocatòria, les seues bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
14.2. Contra els actes del tribunal podrà interposar-se recurs d'alçada davant de la presidenta de l'Agència Valenciana del Turisme en el termini d'un mes, a partir del dia següent al de la publicació del corresponent acord del tribunal.
València, 29 de juliol de 2010.- El sotssecretari, p. d., Resolució de 30.06.09, de la presidenta de l'Agència Valenciana del Turisme (DOCV núm. 6058, 16.07.09): Jorge Muñoz Gil.ANNEX I
Model de sol·licitud
ANNEX II
Relació d'oficines
(Oficines públiques)
Alacant
Servici Territorial de Turisme
C/ Churruca, 29 - 03540 Alacant
Telèfon: 941 971 217. Fax: 155 240 224
CdT Alacant
C/ Mont Tossal s/n - 03486 Alacant
Telèfon: 551 721 533. Fax: 294 329 686
Benidorm
CdT Benidorm
Av. Benissa, 4 - 03713 Benidorm
Telèfon: 027 430 321. Fax: 133 495 533
Oficina d'Administració Turística
Av. Joan Fuster Zaragozà, 3, 1a - 03787 Benidorm
Telèfon: 715 277 089. Fax: 599 129 204
Dénia
CdT Dénia
C/ Falutx, s/n - 03227 Dénia
Telèfon: 374 807 751. Fax: 498 109 320
Torrevieja
CdT Torrevieja
Ctra. Crevillent (CV-90) cantonada c/ Los Lirios - 03267 Torrevieja
Telèfon: 971 612 198. Fax: 382 402 621
Castelló
Servici Territorial de Turisme
Pl. Maria Agustina, 5, bxs. - 12533 Castelló de la Plana
Telèfon: 948 733 613. Fax: 026 586 195
CdT Castelló
C/ Astrònom Pierre Merchain, 2 - 12201 Grau de Castelló
Telèfon: 855 013 047. Fax: 325 307 922
València
Servici Territorial de Turisme
Pl. Alfons el Magnànim, 15 - 46184 València
Telèfon: 554 497 278. Fax: 207 850 924
Agència Valenciana de Turisme
Av. Aragó, 30 - 46627 València
Telèfon: 597 806 292. Fax: 026 918 061
CdT l'Alqueria del Duc
Camí Vell de l'Alqueria del Duc, s/n - 46545 Gandia
Telèfon: 117 800 282. Fax: 925 901 331
CdT València
Prol. passeig de l'Albereda, 37 - 46971 València
Telèfon: 4600 536 18. Fax: 489 349 098
(Oficines PROP)
Telèfon PROP 012 (611 134 128 per a telefonades des de fora de la Comunitat Valenciana)
Alacant
C/ Xurruca, 29 - 03014 Alacant
Benidorm. Racó de l'Oix. Av. Joan Fuster Zaragozà, 1 - 03557
Benidorm
Benidorm. La Cala. C/ Juan Antonio Baldoví - 03916 Benidorm
Benidorm. Foietes-Colònia de Madrid. Av. Beniardà, 61 - 03346
Benidorm
Benidorm. Alfredo Corral-Maravall. Av. Ametlers, 42 - 03992
Benidorm
Benidorm. Els Tolls-Salt de l'Aigua. Av. Andalusia, 8 - 03816
Benidorm
Calp. C/ Paternina, 27 - 03345 Calp.
Castelló
Germans Bou - Castelló de la Plana. Av. Germans Bou, 47 - 12251
Avinguda del Mar - Castelló de la Plana. Av. del Mar, 16 - 12434
Casa dels Caragols - Castelló de la Plana. C/ Major, 78 - 12456
Vila-real. C/ Joan Fuster, 28 - 12574
Vinaròs. C/ Sant Joaquim, 14 - 12617
València
Gregori Gea I. C/ Gregori Gea, 27 - 46290 València
Gregori Gea II. C/ Gregori Gea, 14 - 46115 València
Colom - València. C/ Colom, 80 - 46949 València
Gandia. Av. República Argentina, 28 - 46660
Ontinyent. Pl. Mestre Ferrero, 22 - 46680
Port de Sagunt. Pl. Ramón de la Sota, s/n (edifici Rotonda) - 46440
Requena. Av. Raval, 9 - 46830
Sagunt. Camí Reial, 97 - 46919
Xàtiva. C/ Montcada, 32 - 46599
Madrid
C/ Españoleto, 25 - 28620 Madrid
ANNEX III
- Especialitat 1: estudis/qualitat turística.
- Categoria laboral: tècnic d'estudis/gestió de qualitat.
- Nombre de llocs convocats: 2.
- Especialitat 2: informació i tecnologies turístiques.
- Categoria laboral: tècnic d'informació.
- Nombre de llocs convocats: 2.
- Especialitat 3: règim jurídic.
- Categoria laboral: tècnic jurídic.
- Nombre de llocs convocats: 3.
- Requisit de titulació: llicenciatura en Pret.
- Especialitat 4: règim jurídic comunitari.
- Categoria laboral: tècnic jurídic i d'assumptes europeus.
- Nombre de llocs convocats: 1.
- Requisit de titulació: llicenciatura en Pret.
- Requisit d'idioma: 2 idiomes comunitaris. Un d'estos acreditat per mitjà de titulació de nivell mínim A1 i l'altre B2, del Marc Comú Europeu de Referència per a les Llengües.
ANNEX IV
Temari matèries comunes
1. Constitució espanyola (I): títol preliminar, drets i deures fonamentals. La Corona. Les Corts Generals. Govern i administració. Relacions entre el Govern i les Corts Generals.
2. Constitució espanyola (II): el poder judicial. Economia i hisenda. Organització territorial de l'Estat. El Tribunal Constitucional. Reforma constitucional.
3. Estatut d'Autonomia de la Comunitat Valenciana.
4. Llei 5/1983, de 30 de desembre, del Consell.
5. Llei de Règim Jurídic de les Administracions Públiques i del Procediment Administratiu Comú: objecte i àmbit d'aplicació. Principis generals. Disposicions i actes administratius. Fases del procediment administratiu.
6. Unió Europea: fonts normatives. Normes bàsiques.
7. Llei General Subvencions: objecte. Concepte de subvenció. Àmbit d'aplicació. Règim jurídic. Principis generals. Requisits. Òrgans concedents. Beneficiaris. Entitats col·laboradores. Obligacions. Bases reguladores. Publicitat. Procediment de concessió. Concurrència competitiva. Concessió directa.
8. Llei d'Hisenda Pública de la Generalitat Valenciana: Principis generals. Règim pressupostari. Intervenció.
9. Llei de Contractes del Sector Públic: disposicions generals. Configuració general de la contractació del sector públic i elements estructurals dels contractes.
10. La Conselleria de Turisme: organització. L'Agència Valenciana del Turisme: naturalesa i funcions. Organització. Règim jurídic, econòmic i de personal.
11. El personal laboral de l'Agència Valenciana del Turisme: II Conveni Col·lectiu del personal laboral al servici de la Generalitat.
12. Estatut Bàsic de l'Empleat Públic: objecte i àmbit d'aplicació. Classes de personal al servici de les administracions públiques. Drets i deures dels empleats públics. Adquisició i pèrdua de la relació de servici.
13. Marc jurídic del turisme en la Comunitat Valenciana: Llei 3/1998, de 21 de maig, de Turisme de la Comunitat Valenciana.
14. Regulació legal de l'accés electrònic dels ciutadans als servicis públics: àmbit d'aplicació i principis generals. Drets dels ciutadans.
ANNEX V
Temari matèries específiques
Especialitat 1. Estudis/qualitat.
1. Espanya com a destinació turística: el Pla del Turisme Espanyol Horitzó 2020; marc d'actuació, eixos i programes de suport.
2. El turisme a la Comunitat Valenciana: l'oferta turística; marc regulador de l'activitat turística i indicadors d'evolució.
3. El turisme a la Comunitat Valenciana: la demanda turística; drets i deures dels usuaris. Indicadors d'evolució, perfil de comportament.
4. Impuls a la competitivitat empresarial: el Pla de Competitivitat Turística 2009-2011; fonaments, eixos i mesures contemplades.
5. Modernització i diferenciació d'empreses i establiments turístics: incentius a la inversió; marc regulador, objectius i línies d'acció, gestió i tramitació d'ajudes.
6. Desplegament turístic territorial de la Comunitat Valenciana: el Pla d'Espais Turístics; fonaments, objectius, criteris d'actuació i directrius generals.
7. Dinamització del turisme a la Comunitat Valenciana des de les entitats locals: línies de suport i col·laboració; marc regulador, objectius i tramitació d'ajudes.
8. Promoció turística de la Comunitat Valenciana: Pla Anual de Màrqueting Turístic 2010; objectius, estratègies i línies d'actuació.
9. Directrius del Pla d'Espais Turístics de la Comunitat Valenciana aplicables als recursos i oferta turística d'espais d'interior.
10. Directrius del Pla d'Espais Turístics de la Comunitat Valenciana aplicables als recursos i oferta turística d'espais de litoral.
11. Anàlisi de les principals fonts d'informació estadística dirigides a l'oferta turística.
12. Anàlisi de les principals fonts d'informació estadística dirigides a la demanda turística.
13. Les platges com a recurs turístic de la Comunitat Valenciana: infraestructures i equipaments de suport. Requisits normatius dels certificats i distintius de qualitat.
14. Impuls a la I+D+I en el sector turístic de la Comunitat Valenciana: actuacions de l'Agència Valenciana del Turisme.
15. Sistemes de gestió de qualitat d'àmbit internacional: la norma HSG 0705. Estructura i requisits. Procés de certificació.
16. Model europeu d'excel·lència empresarial: fonaments i criteris d'avaluació. Premis EFQM.
17. Normes espanyoles de qualitat per a allotjaments turístics (I): hotels i apartaments turístics. Estructura i requisits de servici.
18. Normes de qualitat aplicades per a allotjaments turístics (II): càmpings i allotjaments rurals. Estructura i requisits de servici.
19. Normes espanyoles de qualitat per a servicis de restauració.
20. Sistemes de gestió mediambiental d'àmbit internacional: La norma YYI 6824. Estructura i requisits. Procés de certificació.
21. Reglament Europeu d'Ecogestió i Auditoria Ambiental - EMAS III: diferències amb EMAS II. Acreditació de verificadors. Especificitats en micro pimes. Organismes competents a la Comunitat Valenciana.
22. L'etiqueta ecològica europea aplicada a l'allotjament turístic: objecte, fonaments i aplicació en el sector turístic. Criteris per a la seua concessió.
23. Gestió de sistemes d'I+D+I en empreses turístiques: requisits de la norma espanyola UNIX 166.001.
Especialitat 2. Informació i tecnologies turístiques.
1. Espanya com a destinació turística: el Pla del Turisme Espanyol Horitzó 2020; marc d'actuació, eixos i programes de suport.
2. El turisme a la Comunitat Valenciana: l'oferta turística; marc regulador de l'activitat turística i indicadors d'evolució.
3. El turisme a la Comunitat Valenciana: la demanda turística; drets i deures dels usuaris. Indicadors d'evolució, perfil de comportament.
4. Impuls a la competitivitat empresarial: el Pla de Competitivitat Turística 2009-2011; fonaments, eixos i mesures contemplades.
5. Modernització i diferenciació d'empreses i establiments turístics: incentius a la inversió; marc regulador, objectius i línies d'acció, gestió i tramitació d'ajudes.
6. Desenvolupament turístic territorial de la Comunitat Valenciana: el Pla d'Espais Turístics; fonaments, objectius, criteris d'actuació i directrius generals.
7. Dinamització del turisme en la Comunitat Valenciana des de les entitats locals: línies de suport i col·laboració; marc regulador, objectius i tramitació d'ajudes.
8. Promoció turística de la Comunitat Valenciana: Pla Anual de Màrqueting Turístic 2010; objectius, estratègies i línies d'actuació.
9. La informació i l'activitat turística: naturalesa, característiques, contextos informatius i continguts d'interés turístic per al client final. Procés tècnic de tractaments de la informació turística: fonts d'informació, tractament documental i recuperació de la informació turística.
10. Els sistemes d'informació de suport a la xarxa d'oficines de la informació turística de la Comunitat Valenciana: gestió, ferramentes, tecnologies i procediments en xarxa. L'oficina de turisme com a proveïdora de continguts de l'oferta turística en les actuacions de promoció de la destinació.
11. La Xarxa Tourist Info. Bases del model de col·laboració institucional en matèria de prestació de servicis d'informació al turista en la Comunitat Valenciana: articulació jurídica, organitzativa i funcional de la Xarxa Tourist Info. Les oficines pròpies de la Generalitat.
12. La informació turística en la destinació. Organismes Internacionals OMT. L'administració de l'Estat i la informació turística, TURESPAÑA. Internacionalització de la Xarxa Tourist Info.
13. Tècniques i ferramentes per al coneixement de l'usuari dels servicis d'informació turística en la destinació. La comunicació amb el client: l'atenció del turista en la destinació. Els professionals de l'oficina de turisme: perfil professional, competències essencials i capacitació. Línies d'actuació en matèria de capacitació professional dels informadors turístics de la Comunitat Valenciana.
14. Habilitació de guies turístics. Reglament regulador de la professió de guia turístic. Incidència de la Directiva de Servicis 2006/123/CE del Parlament Europeu i el Consell, de 12 de desembre de 2006, relativa al mercat interior.
15. Les normes de qualitat turística aplicades a les oficines d'informació turística: El sistema de qualitat turística d'Espanya. El Pla de Qualitat de la Xarxa Tourist Info de la Generalitat: línies d'actuació i resultats.
16. La comunicació de l'oferta turística de la Comunitat Valenciana. Marques i zones turístiques: principals característiques, destins turístics, vertebració i equilibri territorial. Segmentació, principals productes i característiques, diversificació. Segments prioritaris, d'oportunitat i d'interés específic.
17. Comunicació i promoció de la destinació a través del portal oficial de turisme . Estratègia, continguts i descripció de servicis per a l'usuari.
18. Estratègia i actuacions de màrqueting online de la marca i el portal turístic oficial de la Comunitat Valenciana: SEU, SEM, Social Media Màrqueting, publicitat online, accions d'email i vídeo màrqueting i servicis de mobilitat de .
19. Turisme 2.0 aplicat a la promoció turística de la destinació. Servicis 2.0 del portal turístic , blogs de producte/mercats, estratègia en els mitjans socials.
20. Principis d'accessibilitat web, estàndards, normativa i certificació. La seua aplicació en les pàgines de promoció turística de lels destins. Accessibilitat web del portal .
21. Estratègia de posicionament, distribució i comercialització online de l'oferta turística del destí Comunitat Valenciana: el projecte OpenApps-Invattur. Programes d'ajuda d'e-Marketing de l'Agència Valenciana del Turisme per al sector turístic.
22. Ferramentes de comunicació amb el professional del sector turístic de la Comunitat Valenciana en relació amb l'Àrea de Mercats i Comunicació. La xarxa d'intel·ligència i el butlletí institucional Noticies de Turisme.
23. Comunicació i promoció del destí Comunitat Valenciana i la seua oferta turística a través de publicacions i material promocional de l'Agència Valenciana del Turisme en el marc del Pla de Màrqueting Turístic de la Comunitat Valenciana.
Especialitat 3. Règim jurídic.
1. Llei de Règim Jurídic de les Administracions Públiques i del Procediment Administratiu Comú: les administracions públiques i les seues relacions. Els òrgans de les administracions públiques. Els interessats. L'activitat de les administracions públiques.
2. La revisió dels actes en via administrativa. Les reclamacions prèvies a l'exercici de les accions civils i laborals.
3. La potestat sancionadora. Principis generals. El procediment per a l'exercici de la potestat sancionadora.
4. La responsabilitat patrimonial de les administracions públiques. Responsabilitat de les autoritats i personal al seu servici. Procediments de les administracions públiques en matèria de responsabilitat patrimonial.
5. La jurisdicció contenciosa administrativa. Naturalesa. Qüestions a les quals s'estén. Les parts i l'objecte del recurs. Les mesures cautelars.
6. El recurs contenciós administratiu. Els procediments davant de la jurisdicció contenciosa administrativa. Recursos i execució de sentències.
7. Les institucions de la Unió Europea: El Consell de la Unió Europea. La Comissió Europea. El Parlament Europeu. El Tribunal de Justícia de la Unió Europea. El Tribunal de Comptes Europeus.
8. Òrgans de la Unió Europea: El Comité Econòmic i Social Europeu. El Comité de la Regions. El Banc Central Europeu. El Banc Europeu d'Inversions. El Defensor del Poble Europeu. El Supervisor Europeu de Protecció de Dades.
9. Llei General de Subvencions: Procediment de gestió i justificació de la subvenció pública. Procediment de gestió pressupostària. Reintegrament de subvencions. Control financer de les subvencions. Infraccions i sancions administratives en matèria de subvencions.
10. Els contractes del sector públic (I): preparació dels contractes. Selecció del contractista i adjudicació dels contractes.
11. Els contractes del sector públic (II): efectes, compliment i extinció dels contractes administratius. Organització administrativa per a la gestió de la contractació.
12. Expropiació forçosa: principis generals. Procediment general i procediments especials.
13. El dret del treball. Naturalesa i característiques. Principis constitucionals. Les fonts del dret laboral. L'Estatut dels Treballadors: estructura i contingut.
14. El contracte de treball: Concepte. Modalitats. Contingut. Modificació, suspensió i extinció.
15. La seguretat social del personal al servici de l'administració. Característiques. Principis informadors. Règim general i règims especials. Afiliació i cotització. L'acció protectora: contingències i prestacions.
16. La prevenció de riscos laborals: conceptes bàsics i disciplines que la integren. Drets i obligacions. Sistemes de prevenció. Responsabilitats i sancions. Aplicació de la Llei de Prevenció de Riscos Laborals en la Generalitat.
17. Estatut Bàsic de l'Empleat Públic: Ordenació de l'activitat professional. Situacions administratives. Règim disciplinari. Cooperació entre les administracions públiques.
18. Llei d'Associacions de la Comunitat Valenciana: marc institucional. Protecció i promoció de l'associacionisme valencià. Organització i funcionament de les associacions.
19. Llei de Fundacions de la Comunitat Valenciana: Disposicions generals. Constitució, govern i règim econòmic. Modificació, fusió, extinció i liquidació. Protectorat i Registre de Fundacions. Fundacions del Sector Públic de la Generalitat.
20. Llei de Patrimoni de la Generalitat (I): disposicions generals. Protecció i defensa del patrimoni. Afectació, adscripció i mutació demanial. Adquisició de béns i drets.
21. Llei de Patrimoni de la Generalitat (II): utilització i aprofitament de béns i drets. Alienació. Cessió gratuïta de béns. Règim jurídic especial dels organismes públics vinculats o dependents de la Generalitat.
22. Les bases del règim local: disposicions generals. El municipi. La província. Altres entitats locals.
23. Règim de protecció de dades de caràcter personal: fitxers de titularitat pública i privada. L'Agència de Protecció de Dades.
Especialitat 4. Règim jurídic comunitari.
1. El procés de formació de la Unió Europea. Del tractat de Roma a la Constitució europea de 2004.
2. La Unió Europea en l'actualitat: Estats membres i ampliacions previstes. El Tractat de Funcionament de la Unió Europea: les seues característiques principals.
3. Estructura institucional de la Unió Europea (I): característiques i principis fonamentals. El Consell Europeu.
4. Estructura institucional de la Unió Europea (II): el Parlament Europeu, la Comissió Europea i el Consell de la Unió Europea. Els òrgans consultius.
5. El sistema judicial de la Unió Europea. El Tribunal de Justícia de la Unió Europea i el Tribunal Europeu de Primera Instància. Organització i competències.
6. Principals procediments davant dels tribunals europeus.
7. El procediment de presa de decisions en la Unió Europea: competències exclusives i compartides.
8. El pressupost de la Unió Europea: principis, composició i principals partides.
9. El sistema normatiu de la Unió Europea (I): principis rectors. Dret originari.
10. El sistema normatiu de la Unió Europea (II): dret derivat. Reglaments, directives i decisions.
11. Aplicació i eficàcia del dret comunitari europeu. Relacions entre el dret comunitari i l'ordenament jurídic dels Estats membres. Principis i control. La participació de les comunitats autònomes en la formació i en l'execució del dret comunitari.
12. La participació de les regions en la Unió Europea. El Comité de les Regions.
13. Les competències de la Unió Europea en matèria turística.
14. El Dret Europeu de la Competència: principis i característiques fonamentals.
15. La normativa europea sobre ajudes públiques: normativa i principis substantius. El control de les ajudes públiques per part de la Unió Europea.
16. El control de les ajudes públiques pel Consell. Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques.
17. Les polítiques comunitàries. La política regional i de cohesió de la Unió Europea.
18. El Fons Europeu de Desenvolupament Regional (FEDER)
19. El Fons Social Europeu (FSE)
20. Llei de Règim Jurídic de les Administracions Públiques i del Procediment Administratiu Comú: les Administracions Públiques i les seues relacions. Els òrgans de les administracions públiques. Els interessats. L'activitat de les administracions públiques.
21. Els contractes del sector públic (I): preparació dels contractes. Selecció del contractista i adjudicació dels contractes.
22. Els contractes del sector públic (II): efectes, compliment i extinció dels contractes administratius. Organització administrativa per a la gestió de la contractació.
23. Llei General de Subvencions: procediment de gestió i justificació de la subvenció pública. Procediment de gestió pressupostària. Reintegrament de subvencions. Control financer de les subvencions. Infraccions i sancions administratives en matèria de subvencions.
ANNEX VI
Barem fase concurs
A. Experiència professional: màxim 32 punts.
A.1. Per treballs realitzats en llocs de l'Agència Valenciana del Turisme, que pertanguen al grup A, en l'especialitat per la qual s'opte, a raó de 0,60 punts per mes complet de servicis en actiu.
A.2. Per treballs realitzats en llocs de l'Agència Valenciana del Turisme, no previstos en a l'apartat anterior, a raó de 0,15 punts per mes complet de servicis en actiu.
A.3. Per treballs realitzats en llocs d'altres administracions públiques o en el sector privat en llocs amb funcions equivalents a les del grup A, en l'especialitat per la qual s'opte, a raó de 0,05 punts per mes complet de servicis en actiu.
Acreditació de l'experiència professional
- Els treballs realitzats en l'Agència Valenciana del Turisme s'acreditaran mitjançant certificat oficial expedit per l'Agència.
- Els treballs realitzats per a altres administracions públiques s'acreditaran sempre mitjançant certificat expedit per l'òrgan competent.
- La resta dels treballs per compte d'altri, per mitjà del contracte de treball i certificat de l'empresa de les funcions desenvolupades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatori la presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria de les places convocades. En el supòsit de contradiccions preval la vida laboral.
Per al supòsit de professionals i autònoms, llicència fiscal o IAE, i certificat de col·legiació, quan procedisca, així com el certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria convocada. Quan siga procedent, i en substitució d'estos documents, s'aportarà el certificat oficial que acredite haver cotitzat en el règim especial o en la mutualitat corresponent.
En tot cas, la puntuació màxima a aconseguir, per experiència, no podrà superar els 32 punts.
B. Formació: màxim 8 punts.
B.1. Pel coneixement del valencià: màxim 5 punts.
El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Coneixement oral: 1 punt.
- Grau elemental: 2 punts.
- Grau mitjà: 3,50 punts.
- Grau superior: 5 punts.
La valoració del coneixement del valencià s'efectuarà puntuant exclusivament el nivell més alt obtingut.
B.2. Pel coneixement d'idiomes comunitaris: màxim 2 punts.
Es valorarà cada nivell superat d'idiomes oficials de la Unió Europea distints de l'espanyol, d'acord amb el Marc Comú Europeu de Referència per a les Llengües, amb 0,40 punts.
La puntuació màxima que es podrà obtindre per al conjunt dels idiomes serà de 2 punts. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per mitjà de títol universitari no computarà el títol que va servir per a pertànyer al respectiu grup de titulació, ni el que haguera sigut valorat en l'apartat de formació.
En els idiomes establits com a requisit només es valoraran els nivells acreditats superiors als exigits.
B.3. Per la possessió de titulació acadèmica: màxim 3 punts.
Per la possessió d'altres títols acadèmics oficials d'igual o superior nivell a l'exigit en la convocatòria per a pertànyer al grup A, a raó d'1,5 per títol, fins a un màxim de 3 punts.
En tot cas la puntuació màxima a aconseguir, per formació, no podrà superar els 8 punts.